Herman Meinich

Jørgen Herman Meinich (født 2. februar 1868 i Bergen, død 11. november 1948 i Oslo) var en norsk jurist, Høyrepolitiker, sorenskriver og fylkesmann. Meinich var stortingsrepresentant for Tromsø valgkrets 1910–12 og for bykretsen Kjøpstedene i Vestfold fylke 1922–24. Han var sorenskriver i Mellom Jarlsberg 1918–1923, og fylkesmann i Vestfold 1923–1938. 

Han avla juridisk embetseksamen i 1890. I 1893 ble han ansatt i Finansdepartementet, og i 1895 var han konstituert sorenskriver i Ringerike. Deretter ble han konstituert amtmann i Nordre Bergenhus amt 1896–1897. Fra 1901 var han byråsjef i Finansdepartementet, før han flyttet til Tromsø der han var byfogd fra 1905, varaordfører 1907–1908, ordfører 1909 og krigsdommer fra 1909.

Som fylkesmann var han med på gjennomføringen av mange større oppgaver, som byggingen av Vrengenbrua, ombyggingen av Vestfoldbanen, moderniseringen av fylkets veivesen og utvidelsen av fylkessykehuset.Einar K. Aas: Kjente Tønsbergborgere for 50 år siden, Tønsberg, 1976 Han skal ha takket nei til statsrådsposter med begrunnelse i at han kunne gjøre større nytte for seg på lokalplanet.
CV , Norsk samfunnsvitenskapelig datatjeneste
Eva Knudsrød: «Meinich-familien i Horten og Borre» , Borreminne 1996

Han ble i 1934 utnevnt til ridder av 1. klasse av St. Olavs Orden. Han var sønn av amtmann Hans Thomas Meinich og hustru Eveline Stenersen.Jørgen Herman Meinich (d.y.): Meinich-familien i Danmark og Norge, Oslo 1969 

 Referanser 

 Eksterne lenker 


Kategori:Stortingsrepresentanter 1910–1912
Kategori:Stortingsrepresentanter 1922–1924
Kategori:Stortingsrepresentanter fra Høyre
Kategori:Stortingsrepresentanter for kjøpstedene i Vestfold
Kategori:Stortingsrepresentanter for Tromsø
Kategori:Fylkesmenn i Vestfold
Kategori:Ordførere i Tromsø
Kategori:Høyre-ordførere i Troms
Kategori:Norske jurister
Kategori:Sorenskrivere
Kategori:Riddere av 1. klasse av St. Olavs Orden
Kategori:Personer fra Bergen kommune